Държавен вестник, бр. 92, 2025 г., стр. 23

БРОЙ  92	
Д Ъ Р Ж А В Е Н  В Е С Т Н И К 	
СТР.  23   
посочени в чл. 66, параграф 2 от Регламент 
(ЕС) 2021/2116 във връзка с чл. 7 от Регла­
мент (ЕС) 2021/2115.
(3) В съответствие с чл. 6 от Регламент 
за изпълнение (ЕС) 2022/1173 бенефициентът 
продължава да носи отговорност за заявле­
нието за подпомагане/плащане и за точността 
на предадената информация. 
(4) Въз основа на резултатите от провер­
ките чрез система за мониторинг на площта 
по чл. 30, ал. 2, т. 7 от ЗПЗП (системата за 
мониторинг на площта) ДФЗ съобщава на 
бенефициентите информацията по чл. 10, 
параграф 8 от Регламент за изпълнение (ЕС) 
2022/1173 чрез СЕУ и им осигурява възмож­
ност да внесат изменения в заявленията за 
подпомагане/плащане или да представят 
допълнителни доказателства.
(5) Заявленията за подпомагане/плащане 
могат да бъдат изменени или да бъдат изцяло 
или частично оттеглени от бенефициента при 
условията на чл. 7 от Регламент за изпълне­
ние (ЕС) 2022/1173 и Наредба № 4 от 2023 г.
Чл. 67. (1) Предвидените в чл. 70 от ЗПЗП 
административни проверки, включително 
проверки чрез системата за мониторинг на 
площта и проверки на място, се извършват 
от ДФЗ по такъв начин, че осъществяваният 
контрол да осигурява разумна увереност по 
отношение на ефективността, ефикасността 
и икономичността на операциите, надежд­
ността на отчетността, опазването на инфор­
мацията, предотвратяването, разкриването и 
коригирането на последиците на измами и 
нередности, както и последващите действия 
във връзка с тези измами и нередности, и 
подходящото управление на рисковете, свърза­
ни със законосъобразността и редовността на 
извършените разходи, като се взема предвид 
многогодишният характер на интервенцията, 
както и естеството на съответните плащания. 
(2) Контролът, осъществяван от ДФЗ, 
може да включва различни проверки, както 
и изпълнението на всякакви политики и про­
цедури за постигане на целите, посочени в 
ал. 1 и задълженията по чл. 9 от Регламент 
(ЕС) 2021/2116.
(3) Държавен фонд „Земеделие“ извършва 
административни проверки съгласно утвърде­
ни процедури, които обхващат набор от про­
верими показатели/елементи за спазването 
на условията за допустимост, ангажименти 
и другите задължения по интервенцията от 
страна на бенефициента.
Чл. 68. (1) Административните проверки, 
включително кръстосаните проверки, позво­
ляват осъществяването на контрол, чрез който 
ДФЗ обхваща всички елементи, които могат 
и е целесъобразно да бъдат контролирани 
чрез административни проверки.
(2) Проверките по ал. 1 гарантират, че:
1. условията за допустимост, изискванията 
по управление на многогодишните ангажи­
менти и другите задължения по интервенцията 
са изпълнени;
2. заявлението за подпомагане/плащане е 
пълно и представено в срок и подкрепящите 
документи са били представени и доказват 
допустимостта;
3. има съответствие с поетите дългосрочни 
ангажименти.
Чл. 69. (1) Заявлението за подпомагане/
плащане може да бъде изменено или оттеглено 
изцяло или частично при условията на чл. 7 
от Регламент за изпълнение (ЕС) 2022/1173 
в сроковете, определени в чл. 14 от Наредба 
№ 4 от 2023 г.
(2) При установени неспазвания, засягащи 
условия за подпомагане, които не могат да 
се проверяват чрез системата за мониторинг 
на площ, кандидатите за подпомагане могат 
да извършат изменения или оттегляния, или 
корекция на заявлението по всяко време 
след неговото подаване, но не по-късно от 
10 октомври на годината на кандидатстване, 
при условие че не са били информирани, че:
1. ще им бъде извършена проверка на 
място;
2. при извършване на проверка на място, 
която не е била предварително обявена, е 
открито неспазване;
3. чрез административни проверки е 
установено неспазване, засягащо някое от 
условията по глава пета.
(3) Измененията по ал. 1 и 2 не могат да 
бъдат добавяни в заявлението на нови площи 
в интервенцията.
(4) Когато кандидатите за подпомагане по 
интервенцията оттеглят един или повече от 
заявените парцели, поемат риска от после­
диците от неспазване на задълженията си по 
изпълнявания многогодишен ангажимент.
Чл. 70. (1) При административните провер­
ки и проверките на място на допустимостта, 
изискванията по управление и задълже­
нията, и съответните базови задължения/
други задължения се вземат под внимание 
предполагаемите случаи на неспазване, док­
ладвани от други административни органи 
или установени при извършване на проверки 
по други интервенции. 
(2) Освен ако е предвидено друго в правото 
на Европейския съюз, когато администра­
тивните проверки или проверките на място 
във връзка с интервенциите по чл. 31 от Рег­
ламент (ЕС) 2021/2115 или предварителните 
условия по чл. 55 от ЗПЗП могат да засегнат 
задължения на земеделския стопанин по ин­
тервенцията, резултатите от тези проверки се 
отчитат с цел предприемане на последващи 
действия по отношение на предоставяне на 
плащането.